Moruša

Moruša alebo menej vhodne morušovník () je rod rastlín z čeľade morušovité. Nepravý plod tejto rastliny sa volá moruša, výzorom je podobný malinám a konzistenciou jahodám - odtiaľ ľudový názov stromová malina, či stromová jahoda.

Moruše sú dreviny pestované pre ovocie alebo pre listy skrmované priadkou morušovou. Listy sú opadavé, striedavé, nedelené alebo laločnaté, kvety sú jednopohlavné. Plod moruša vzniká zdužnatením okvetných lístkov. 

Na Slovensku sa vyskytuje iba ako pestovaná rastlina. Konkrétne sa na Slovensku vyskytujú tieto druhy:
moruša biela
moruša čierna
moruša červená

 Iné projekty 

 Zdroje 
Paulička et al: Všeobecný encyklopedický slovník M-R, 2002

Kategória:Morušovité
Kategória:Ovocné stromy